堀美南 最小巧魅力新星
2024年04月20日 22:00
東網電視
更多新聞短片
堀美南細細粒,但係上圍對H奶又大又飽滿。(互聯網)
日本寫真界有好多女優嘅身材都出乎大家意料,因為當中唔少都又高挑又火辣,亦有一啲女優生得細細粒,但係上圍激凸,就好似堀美南咁,而佢亦因此被稱為「最小巧之巨乳魅力」喇!
鮮嫩飽滿
剛才提及到唔少寫真女優生得又細粒又大波,而當中最出名嘅一位,就一定係古銅辣妹葉月彩喇!呢位美人兒樣貌嬌俏可人,身高僅得5呎,外形的的骰骰,但係上圍就有一對飽滿彈手嘅巨型H奶,認真係廟細燈籠大呀!不過,葉月彩今年已經32歲,雖然狀態依然大勇,但係都唔可以旨意佢會喺寫真界發展得好耐,不過大家亦唔使擔心,因為已經搵到接班人,佢就係今日同大家見㕅嘅堀美南喇!
今年23歲嘅堀美南同葉月彩相比,樣子更天真可愛,仲帶幾分溫文兼怕怕醜醜嘅感覺,猶如成日足不出戶嘅鄰家女孩咁款。然而,南妹嘅身材同葉月彩一樣咁吸睛,身高同樣都係得5呎,而心口同樣有對鮮嫩飽滿嘅H奶,所以堀美南亦被封為「最小巧魅力新星」!
重拾自信
堀美南喺高中畢業之後,冇繼續升讀大學,而係去到一間建築公司工作,雖然份工對佢嚟講一啲都唔辛苦,但係就覺得自己仲咁後生,好應該嘗試一下其他行業,又因為南妹自細就發明星夢,經常參加童星招募面試,不過都係無巧而還,到長大之後明星夢依然未磨滅,就喺堀美南想轉工嘅時候,見到現時效力嘅藝能事務所招募新人,於是就膽粗粗走去面試,果然成功畀佢搵到份藝人合約。
之後開始拍寫真,佢覺得相當開心,因為佢曾經因為自己生得矮同大波而感到自卑,勢估唔到嚟到寫真界居然變成自己嘅賣點,令佢嘅自信心番晒嚟,仲決定要憑呢兩個特色喺寫真界發圍添!
堀美南喺寫真界甫登場就成為好多傳媒追訪嘅對象,從其社交網當中就可以見到南妹分享出好多有關自己嘅報道喇,當然亦唔少得欣賞埋佢嘅性感靚相養吓眼啦!
Profile
年齡:23歲
身高:5呎
三圍:34H-24-35